| MGPjr 2009 |
| --- |
|  |
| **Dato:** | 5. september 2009 |
| **Sted:** | Oslo Spektrum |
| **Programledere:** | Kåre Magnus Bergh og Marthe Sveberg Bjørstad |
| **Arrangør:** | Norsk rikskringkasting |
| **Deltakere:** | 10 |
| **Vinner:** | «Din egen vei» |
| **Artist:** | Jørgen Dahl Moe |
| 

|  |  |  |
| --- | --- | --- |
| MGPjr 2008 | Fil:Logo for the Melodi Grand Prix Junior – MGPjr.png | MGPjr 2010 |

 |

**Melodi Grand Prix Junior 2009**, offisielt **MGPjr 2009**, var den åttende utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert i Oslo Spektrum lørdag 5. september 2009, og ti sanger deltok. Vinneren ble Jørgen med sangen «Din egen vei». Han representerte Norge i MGP Nordic i Stockholm, der han kom på en delt tredjeplass.

Sendingen
---------

NRK fikk inn 540 melodier i den åpne konkurransen, og en jury plukket ut ti av dem til finalen i Oslo Spektrum lørdag 5. september 2009. For første gang var ikke Stian Barsnes-Simonsen programleder, i stedet tok Kåre Magnus Bergh og Marthe Sveberg Bjørstad over programlederjobben. Barsnes-Simonsen var imidlertid gjest i salen og hadde en mindre rolle under sendingen.

Finalen åpnet med et potpurri av tidligere MGPjr-vinnere, og fjorårets vinnere, The BlackSheeps, avsluttet med «Oro jaska beana». Deretter framførte alle finalistene sangene sine, og tv-seerne stemte fem av dem til superfinalen. Der ble de fem superfinalist-sangene framført på nytt, før seerne stemte om igjen. The BlackSheeps spilte også sin nyeste sang, «Edwin» i pausen før avstemningen. 

Vinneren ble kåret av seernes stemmer, og det var bare mulig å stemme via SMS. I motsetning til tidligere år offentliggjorde ikke NRK de fulle stemmetallene på superfinalistene. Bare andreplassen og vinneren ble offentliggjort. Vinneren ble 13 år gamle Jørgen Dahl Moe fra Andebu i Vestfold.

Resultat
--------

**Første runde**

| Nr. | Tittel | Artist | Fullt navn | Status |
| --- | --- | --- | --- | --- |
| 1 | «Vi er gutta» | Finstad Bad Boys | Marius Røis, Mathias Gustavsen og Stian Jonli | Ute |
| 2 | «Æ villa bort» | Martine | Martine Othelie Almaas | Ute |
| 3 | «Du og jeg» | 2Boys | Sondre Borgersen Bringaker og Marcus Borgersen Bringaker | Ute |
| 4 | «Sangen» | Ingvild | Ingvild Fjeldheim | Superfinale |
| 5 | «Alt hva jeg vil bli» | Sikt inn | Live P. Melkild, Daniela Reyes Holmsen og Jomar Jeppsson Søvik | Ute |
| 6 | «Jeg bare smiler» | Maren | Maren Klethagen | Superfinale |
| 7 | «Din egen vei» | Jørgen | Jørgen Dahl Moe | Superfinale |
| 8 | «Rock er sunt» | Mystery | Bård-Åge Nyland Pedersen, Benjamin Olsvik Nilsson, Sigve André Evensen Skaugvoll og Robin Richardsen | Superfinale |
| 9 | «Hjerte banke» | Lisa | Lisa Winsjansen Restad | Ute |
| 10 | «Skolen» | Rachel og Anney | Rachel Kashafali og Anney Niokyndi | Superfinale |

**Superfinalen**

I superfinalen møttes de fem deltakerne som fikk mest stemmer av publikum i første runde. Bare førsteplassen og andreplassen ble offentliggjort. 

| Nr. | Tittel | Artist | Plass |
| --- | --- | --- | --- |
| 4 | «Sangen» | Ingvild | – |
| 6 | «Jeg bare smiler» | Maren | – |
| **7** | **«Din egen vei»** | **Jørgen** | **1** |
| 8 | «Rock er sunt» | Mystery | 2 |
| 10 | «Skolen» | Rachel og Anney | – |

Hendelser
---------

**MGP Nordic 2009**

Både vinneren Jørgen og andreplassen Mystery gikk videre til MGP Nordic i Stockholm 28. november 2009. Finland, Sverige, Danmark og Norge deltok med to låter hver, og den beste sangen fra hvert land gikk videre til en superfinale. Jørgen avanserte til superfinalen der han kom på en delt tredjeplass med Finland. Danmark ble nummer to, mens Sverige vant sin første seier i MGP Nordic. Dette var siste gang MGP Nordic ble arrangert. Årsaken var at Danmark ønsket å satse på sin nasjonale finale, mens Sverige la sin nasjonale konkurranse, *Lilla Melodifestivalen*, på is fram til 2012. Dette var dermed siste gang den norske vinneren gikk videre til en skandinavisk eller europeisk finale.

NRK ga ut de norske sangene på samlealbumet *Melodi Grand Prix Junior 2009*. Albumet lå ni uker på VG-lista, og nådde førsteplass som høyeste notering.

Se også
-------

* MGP Nordic 2009
* Melodi Grand Prix 2009

Referanser
----------

1. ↑  «Finalebidragene 2009». Norsk rikskringkasting. 24. mars 2009. Arkivert fra originalen 14. november 2016. Besøkt 14. november 2016.
2. ↑  «MGPjr 2009 – finale». Norsk rikskringkasting. 5. september 2009. Besøkt 14. november 2016.
3. ↑  Ighanian, Catherine Gunshot (5. mai 2010). «Stopp for MGP Nordic». *VG Nett*.
4. ↑  «VG-lista for Melodi Grand Prix Junior 2009». VG Nett. Besøkt 14. november 2016.

Eksterne lenker
---------------

* MGPjr – offisiell side

| * v
* d
* r
MGPjr – Melodi Grand Prix Junior |
| --- |
|  | 
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022

 | Norges flagg |
| 
* *Se også*: Junior Eurovision Song Contest
* MGP Nordic

 |